《示舍弟》
清代·董沛

寒雨潇潇对短檠，高楼永夜读书声。一门与尔兼师友，四海何人更弟兄。

谁信牛车传异事，几闻马磨托营生。德星堂外花无恙，愿祝春风护紫荆。

作者简介：（1828—1895）清浙江鄞县人，字孟如，号觉轩。光绪三年进士，历知建昌、上饶等县。严治狱，修河堤，兴学校，尤留心文献，表章前哲。去官后，主讲崇实、辨志两书院。有《明州系年录》、《六一山房诗集》等。